CELEX: 62013TN0150
Language: fi
Date: 2013-03-11 00:00:00
Title: Asia T-150/13: Kanne 11.3.2013 — Ziegler Relocation v. komissio

25.5.2013   
            
            
               FI
            
            
               Euroopan unionin virallinen lehti
            
            
               C 147/22
            
         Kanne 11.3.2013 — Ziegler Relocation v. komissio
   (Asia T-150/13)
   2013/C 147/40
   Oikeudenkäyntikieli: ranska
   
      Asianosaiset
   
   
      Kantaja: Ziegler Relocation SA (Bryssel, Belgia) (edustajat: asianajajat J.-F.Bellis, M. Favart ja A. Bailleux)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               yhdistämään tämän kanteen asiaan T-539/12
            
         
               —
            
            
               ottamaan kanteen tutkittavaksi ja toteamaan sen perustelluksi,
            
         
               —
            
            
               toteamaan, että Euroopan unionille on syntynyt sopimussuhteen ulkopuolinen vastuu kantajaa kohtaan
            
         
               —
            
            
               velvoittamaan Euroopan unionin suorittamaan kantajalle 112 872,509 euroa vuodessa 11.3.2008 lukien korkoineen siihen saakka, kunnes suoritus on kokonaisuudessaan täytetty
            
         
               —
            
            
               velvoittamaan Euroopan unionin korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Vahinko, jonka kantaja vaatii Euroopan unionin korvaamaan, koskee tulojen menetystä, jonka kantaja katsoo kärsineensä sen jälkeen, kun komissio teki 11.3.2008 päätöksen asiassa COMP/38.543 — Kansainväliset muuttopalvelut, sen vuoksi, että Euroopan unionin virkamiesten käytäntö pyytää peitetarjouksia sellaisten muuttojen yhteydessä, joiden kustannukset korvataan Euroopan unionin virkamiesten henkilöstösääntöjen nojalla, ei ole lakannut. Se, ettei kantaja suostu tällaisiin vaatimuksiin vaikuttaa niin, että se syrjäytyy asianomaisilta markkinoilta sillä seurauksella, että se tarjoaa vain hyvin vähän muuttopalveluja eurooppalaisten toimielinten virkamiehille. Kantajalle aiheutunut vahinko johtuu siitä, että unioni laiminlyö huolellisuusvelvoitteensa.